Ved aktiv forvaltning bliver porteføljen sammensat ud fra de forventninger, som fonden har til udviklingen på de finansielle markeder. Det er en aktiv stillingtagen, som beregnes hver dag. Målet ved den aktive forvaltning er at få et afkast, som er højere end eller på niveau med benchmark. Ved passiv forvaltning bliver porteføljen sat sammen, så afkastet følger udviklingen i et bestemt indeks tæt. Målet er at opnå et økonomisk resultat, som svarer til gennemsnittet i markedet og på samme tid holde omkostningerne nede.